**Zapisnik 3. korespondenčne seje IO OZS v letu 2014**

Odprava na šolsko prvenstvo v Antalyji bo draga. Cena za udeleženca/mentorja/vodjo odprave znaša nekaj čez 700 EUR. Na tekmovanje bodo potovale 4 šolske ekipe (Vodice, Komenda in 2x GJV Idrija), ki bodo skupaj imele verjetno 20-24 članov.

Na prvenstvo bo potovala tudi "selekcija" ("selekcija" zato, ker o njej odločajo predvsem finance). Selektor Jan se je odločil precej radikalno, in sicer želi, da se selekcije ali vodenja odprave ne podpre in da denar ostane za ostale aktivnosti reprezentance (5x TK, AA, JWOC, EYOC, SEEOC in drugo). Pogojno sem razumel, da se je Jan strinjal s spodnjim. Aleš se sicer s spodnjim ne strinja in želi, da stroške spremljevalcev in vodje odprave krijemo iz sredstev OZS ali kako drugače.

13 članov IO OZS je po elektronski pošti glasovalo o naslednjem sklepu:

**Sklep:**

OZS za WSCO v Turčiji pokrije naslednje stroške, in sicer samo za tiste člane reprezentance, ki jih potrdi selektor (kader A, B ali selekcija po mnenju sveta reprezentance):

1. Proporcionalni strošek spremljevalca (max. 140 EUR/osebo)  
2. Proporcionalni strošek vodje odprave (max. 30 EUR/osebo)

Če si mentor sam plača pot v Antalyjo, je njegov strošek za odpravo 0 EUR, zato tudi OZS zanj ne prispeva. Če si vodja odprave sam plača pot v Antalyjo, je njegov strošek za odpravo 0 EUR, zato tudi OZS zanj ne prispeva.

**Glasovanje:**

* ZA: Klemen Kenda, Vlado Sedej, Ana Plavčak, Dušan Petrovič, Boris Bauman, Mojca Flerin, Krešo Keresteš, Daniel Lebar
* PROTI: Aleš Ferenc
* NISO GLASOVALI: Grega Raj, Andrej Borštnik, Andraž Hribar, Jernej Zorman

V Ljubljani, 5. oktobra 2014

Zapisal: Klemen Kenda